Elmira Şahtaxtinskaya

**Elmira Həbibulla qızı Şahtaxtinskaya** () — Azərbaycan SSR xalq rəssamı və əməkdar incəsənət xadimi.

## Həyatı
Elmira Şahtaxtinskaya 25 oktyabr 1930-cu ildə Bakı şəhərində doğulmuşdur. Orta təhsilini Bakı şəhərində almış, daha sonra Əzim Əzimzadə adına Azərbaycan Rəssamlıq Məktəbini (indiki Rəssamlıq Akademiyası, 1950) və V. İ. Surikov adına Moskva Rəssamlıq İnstitutunu (1956) bitirmişdir. 13 oktyabr 1996-cı ildə Moskvada vəfat etmiş, Bakıda Fəxri xiyabanda dəfn olunmuşdur.

## Yaradıcılığı
Elmira Şahtaxtinskaya daha çox plakat və dəzgah rəsmlərinin müəllifi kimi şöhrət tapmışdır. XX əsrin 70-ci illərində "Azərbaycan qədim mədəniyyət diyarıdır" plakat silsiləsini, Azərbaycanın elm, ədəbiyyat və incəsənət xadimlərinin portretlər qalereyasını, dəzgah rəsmləri və akvarellərindən "Çexoslovakiyada" (1957), "Sosialist Bakısı" seriyası (1958–1959), "Bolqarıstanda" (1963), "Qutablar" (1963) və "Novruz bayramı" (1970) tablolarını yaratmışdır. Moskva (1957), Kaunas (1967) və s. şəhərlərdə fərdi sərgisi nümayiş etdirilmişdir.

Rəssamın yaradıcılığında sülh və xalqlar dostluğu, əmək mövzusu əhəmiyyətli yer tutur. 70-ci illərdə çəkdiyi "Azərbaycan qədim mədəniyyət diyarıdır" plakatlar silsiləsində Azərbaycanın orta əsrlərdə yaşayıb yaratmış elm və mədəniyyət xadimlərinin (Nəsirəddin Tusi, Məhsəti Gəncəvi, İmadəddin Nəsimi, Məhəmməd Füzuli, Əcəmi Naxçıvani, Sultan Məhəmməd və başqaları), 70–80-ci illərdə isə müasir sənətkarların (Üzeyir Hacıbəyli, Hüseyn Cavid, Səməd Vurğun, Səttar Bəhlulzadə, Qara Qarayev, Fikrət Əmirov və başqaları) portretlərini yaratmışdır.

E. Şahtaxtinskaya "Şərəf nişanı" ordeni ilə təltif edilmiş, 1963-cü ildə əməkdar incəsənət xadimi, 1977-ci ildə isə Azərbaycanın xalq rəssamı adına layiq görülmüşdür.


## Əsərləri

### Tarixi şəxsiyyətlərin portreti

Elmira Şahtaxtinskaya. Səfiəddin Urməvinin portreti.jpg|Səfiəddin Urməvinin portreti, Azərbaycan Milli İncəsənət Muzeyi
Elmira Şahtaxtinskaya. Əbdülqədir Marağayinin portreti.jpg|Əbdülqədir Marağayinin portreti, Azərbaycan Milli İncəsənət Muzeyi
Elmira Şahtaxtinskaya. Əcəmi Naxçıvaninin portreti.jpg|Əcəmi Naxçıvaninin portreti, Azərbaycan Milli İncəsənət Muzeyi
Elmira Şahtaxtinskaya. Nizami Gəncəvinin portreti.jpg|Nizami Gəncəvinin portreti, Azərbaycan Milli İncəsənət Muzeyi
Elmira Şahtaxtinskaya. Bəhmənyar Azərbaycaninin portreti.jpg|Bəhmənyar Azərbaycaninin portreti, Azərbaycan Milli İncəsənət Muzeyi
Elmira Şahtaxtinskaya. Əlişir Nəvainin portreti.jpg|Əlişir Nəvainin portreti
Elmira Şahtaxtinskaya. Qətran Təbrizinin portreti.jpg|Qətran Təbrizinin portreti, Azərbaycan Milli İncəsənət Muzeyi
Elmira Şahtaxtinskaya. Məhəmməd Füzulinin portreti.jpg|thumb|Məhəmməd Füzulinin portreti, Azərbaycan Milli İncəsənət Muzeyi
Elmira Şahtaxtinskaya. Məhsəti Gəncəvinin portreti.jpg|thumb|Məhsəti Gəncəvinin portreti, Azərbaycan Milli İncəsənət Muzeyi
Elmira Şahtaxtinskaya. Şah İsmayıl Xətainin portreti.jpg|thumb|Şah İsmayıl Xətainin portreti, Azərbaycan Milli İncəsənət Muzeyi
Elmira Şahtaxtinskaya. Qara Qarayevin portreti.jpg|thumb|Qara Qarayevin portreti, Azərbaycan Milli İncəsənət Muzeyi




### Digər əsərləri

Elmira Şahtaxtinskaya. Uzaq düşən gəmilərin kapitanı.jpg|thumb|Uzaq düşən gəmilərin kapitanı, Şəki Rəsm Qalereyası.
Elmira Şahtaxtinskaya. Şamaxı yaxınlığında pir.jpg|thumb|Şamaxı yaxınlığında pir, Azərbaycan Milli İncəsənət Muzeyi



## Mükafatları
* "Azərbaycan SSR əməkdar incəsənət xadimi" fəxri adı — 12 aprel 1963
* "Azərbaycan SSR xalq rəssamı" fəxri adı — 5 dekabr 1977
* "Şərəf nişanı" ordeni

## Həmçinin bax
* Şahtaxtinskilər
* "Azərbaycan qədim mədəniyyət diyarıdır" plakat silsiləsi

## İstinadlar

## Xarici keçidlər
* Oqtay Sadıqzadə həyat yoldaşı Elmira Şahtaxtinskaya haqqında, "EL" jurnalı 
* Ханум АСКЕРОВА — ПЛАКАТНОЕ ИСКУССТВО ЭЛЬМИРЫ ШАХТАХТИНСКОЙ